Source: http://monitorulneamt.ro/debut-de-retur-asa-cum-nu-ne-doream/
Timestamp: 2019-03-23 00:15:32+00:00

Document:
Debut de retur aşa cum nu ne doream | Monitorul de Neamț și Roman
vineri, 22 martie 2019 - 22:57:47
Acasă Sport Fotbal Debut de retur aşa cum nu ne doream
Debut de retur aşa cum nu ne doream
■ CSM Ceahlăul a pierdut în deplasare la Buzău, cu 1-2, în prima etapă a returului Ligii 3 ■ pietrenii au punctat la impresia artistică prin cel mai frumos gol al meciului, dar n-a fost suficient pentru măcar un punct ■
CSM Ceahlăul a început parcursul în returul Ligii 3, Seria I, ediţia 2018-2019 cu un insucces pe terenul celor de la Metalul Buzău. Meciul a fost unul influenţat de starea terenului de joc, unul sintetic, dar pe care mingea sarea ciudat şi ţopăia la o simplă pasă cu latul de cîţiva metri. Jocul a avut astfel, mai ales în prima repriză, un ritm scăzut în care gazdele au reuşit să joace mereu cu mingi lungi şi să se bazeze pe faze fixe. Dintr-un astfel de moment a ieşit şi golul 1- 0, marcat de Nedelcu, înaltul fundaş central buzoian cîştigînd un duel aerian în careul pietrenilor la o lovitură liberă. Anterior acestui moment, Metalul mai avusese o fază importantă la poarta lui Barna, Iacob (29) lovind defectuos mingea din mijlocul careului. Partea secundă a fost începută de oaspeţi mult mai bine. Cu dorinţa de a egala, CSM Ceahlăul a evoluat mai exact în ofensivă, a început să paseze eficient şi să dejoace defensiva adversă. Pe contraatac, Metalul a fost aproape de gol prin Iacob (48, 54), la ultima dintre ele Barna reuşind o paradă excelentă la un şut de la distanţă la rădăcina barei. În dreptul nemţenilor s-a trecut ocazia imensă a lui Ţapu (51), care a întors un apărător advers în marginea careului mare şi a şutat puţin peste transversală. CSM Ceahlăul a controlat mai departe disputa printr-un plus de viteză în tot ceea ce a făcut pe teren, iar egalarea a venit în minutul 59. Balonul a ajuns la Ţapu în careul advers şi, cu adversar în spate, a întors pentru Pîntea, aflat la marginea suprafeţei de pedeapsă. Decarul Ceahlăului a expediat un şut splendid, mingea oprindu-se în vinclul porţii lui Toader (1-1, min.59), lăsat fără reacţie. Copoţ-Barb a şutat şi el de la distanţă, dar pe mijlocul porţii şi fără prea mare forţă, iar cu 15 minute înainte de finalul jocului, Metalul a făcut 2-1, Ionuţ Radu înscriind din interiorul careului pietrean. Antrenorul principal Gabriel Rădulescu a trimis în teren în meciul de la Buzău următorul 11: Barna – Dumbrăvean, M.Rusu, Andreş, Strat, Oteliţă, C.Rotaru, V.Rotaru, Copoţ-Barb, Pîntea, Ţapu. Gazdele au aliniat formula: Toader – Mihăeş, Nedelcu, Spătaru, Păun, Răileanu, Bardaş, Ispir, Sava, Iacob, Manea. În celelalte jocuri ale etapei a XVI-a s-au înregistrat rezultatele: CSM Rîmnicu Sărat – Ştiinţa Miroslava 1-3; Suporter Club Oţelul Galaţi – CSM Paşcani 1-0; Sporting Lieşti – Sănătatea Darabani 1-0; KSE Tg. Secuiesc – SCM Gloria Buzău 0-1; Foresta Suceava – FC Botoşani II 4-0; CSM Focşani 2007 – Şomuz Fălticeni 2-0; CSM Bucovina Rădăuţi a stat. Cu această înfrîngere, galben- engrii se menţin pe locul 8, iar sîmbătă viitoare, pe 9 martie, vor debuta şi în faţa propriilor suporteri în 2019, în întîlnirea cu Sporting Lieşti.
Articolul precedentNeamţ: Grenadă găsită de copii
Articolul următorCupa Ronin Bicaz, o nouă ediţie de succes

References: CSM 

CSM 
 CSM 
 CSM 
 CSM 
 CSM 
 CSM 
 CSM